**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**Удж видзöм кузя велöдан планъяс да велöдан уджтасъяс сöгласуйтöм кузя государственнöй услуга збыльмöдан административнöй регламент вынсьöдöм йылысь**

Коми Республикаса Правительстволысь 2008 во сентябр 24 лунся 332-р №-а тшöктöм олöмö пöртöм могысь

ТШÖКТА:

1. Вынсьöдны удж видзöм кузя велöдан планъяс да велöдан уджтасъяс сöгласуйтöм кузя государственнöй услуга збыльмöдан административнöй регламент содтöдын индöм серти.

2. Удж видзöмöн государствосянь веськöдлан юкöнлы котыртны государственнöй услуга збыльмöдöм кузя удж вылынджык индöм административнöй регламент серти.

 3. Тайö тшöктöдсö олöмö пöртöм бöрся видзöдны министрöс вежысь – Уджöн веськöдланiнса начальниклы Ю.Л. Вишневскийлы.

Министр И.Е. Стукалов

Сыктывкар

2009 вося йирым тöлысь 21 лун

340 №

Вынсьöдöма

Коми Республикаса экономика

сöвмöдан министерстволöн

2009 во йирым тöлысь 21 лунся

340 №-а тшöктöдöн

(Содтöд)

**Удж видзöм кузя велöдан планъяс да велöдан уджтасъяс сöгласуйтöм кузя государственнöй услуга збыльмöдан административнöй регламент**

**1. Панас**

1.1. Тайö Административнöй регламентыс (водзö – Регламент) урчитö удж видзöм кузя велöдан планъяс да велöдан уджтасъяс сöгласуйтöм кузя государственнöй услуга збыльмöдöм (водзö – государственнöй услуга), административнöй процедураяс збыльмöдан кад, пöрадок да сьöрсьöн-бöрсьöн мунанног.

1.2. Государственнöй услугасö сетö Коми Республикаса экономика сöвмöдан министерство.

1.3. Государственнöй услуга збыльмöдсьö со мый серти:

2001 во öшым тöлысь 30 лунся 197-ФЗ №-а Россия Федерацияса удж кодекс (Россия Федерацияса законодательство собрание, 2002, 1 № (1 ю.), 3 ст.);

«Производство вылын виччысьтöм неминучаысь да профессиональнöй висьöмъясысь социальнöя быть страхуйтöм йылысь» 1998 во сора тöлысь 24 лунся 125-ФЗ №-а Федеральнöй оланпас (Россия Федерацияса законодательство собрание, 1998, 31 №, 3803 ст.);

«Велöдчöм йылысь» 1992 во сора тöлысь 10 лунся 3266-1 №-а Федеральнöй оланпас (Россия Федерацияса законодательство собрание, 1996, 3 №, 150 ст.);

«Коми Республикаса экономика сöвмöдан министерство йылысь» Коми Республикаса Юралысьлöн 2009 во моз тöлысь 11 лунся 90 №-а Индöд (Коми Республикаса государственнöй власьт органъяслöн индöд-тшöктöмъяс, 2009, 27 №, 489 ст.);

«Коми Республикаын удж видзан юкöнын öткымын юалöм йылысь» 2007 во лöддза-номъя тöлысь 15 лунся 53-РЗ №-а Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2007, 9 №, 4991 ст.);

«Удж видзöм кузя велöдан да организацияясын уджалысьяслысь удж видзöмлысь корöмъяс серти тöдöмлунъяс прöверитан пöрадок вынсьöдöм йылысь» Россия Федерацияса удж да социальнöя сöвмöдан министерстволöн да Россия Федерацияса йöзöс велöдан министерстволöн 2003 во тöвшöр тöлысь 13 лунся 1/29 №-а шуöм (Олöмö пöртысь федеральнöй власьт органъяслöн нормативнöй актъяс бюллетень, 2003, 17 №, пасйöма РФ минюстын 2003.02.12 лунся 4209 №);

«Удж безопасносьтлöн стандартъяс система. Удж безопасносьт велöдöм. Панас. ГОСТ 12.0.004-90» (М., Стандартъяс издательство, 1990; М., ИПК Стандартъяс издательство, 1999);

Удж видзöм да организацияясын уджалысьяслысь удж видзöм кузя корöмъяс серти тöдöмлунъяс прöверитöм кузя примернöй велöдан планъяс да организацияясын уджалысьяслысь удж видзöм кузя примернöй велöдан уджтасъяс, мый вынсьöдöма Россия Федерацияса удж да социальнöя сöвмöдöм кузя министрöс медводдза вежысьöн 2004 во ода-кора тöлысь 17 лунö (Удж видзöм кузя инженерлöн библиотека, 2005, 1 №).

1.4. Государственнöй услуга збыльмöдан помшуöмöн лоö удж видзöм кузя велöдан планъяс да велöдан уджтасъяс сöгласуйтöм.

Сöгласованиесö оформитöны кык экземплярын, кырымалö министрöс вежысь – Уджöн веськöдланiнса начальник (кор сiйö абу – министрöс медводдза вежысь) да крепитсьö Уджöн веськöдланiнлöн печатьöн.

1.5. Государственнöй услуга збыльмöдöмын шыöдчысьясöн лоöны юридическöй кывкутысьяс, кодъяс котыртöны велöдöмсö (водзö – шыöдчысьяс).

**2. Государственнöй услуга збыльмöдан пöрадок дорö корöмъяс**

2.1 Государственнöй услуга збыльмöдан правилöяс йылысь юöртан пöрадок:

2.1.1. Министерстволöн инпас, справкаяс да консультацияяс вылö телефонъяс, Öтуввез-сайт да электроннöй пошта инпасъяс йылысь юöртсьö тайö Регламент дорö 1 №-а содтöдын.

Министерстволöн уджалан график (режим) йылысь юöртсьö тайö Регламент дорö 1 №-а содтöдын, а сiдзжö юöртсьö справкаяс да консультацияяс вылö телефонъяс пыр да Министерстволöн Öтуввез-сайтын.

Государственнöй услуга збыльмöдöм вöсна кывкутысь чина йöз йылысь юöр, а сiдзжö налöн электроннöй пошта инпасъяс да йитчан телефонъяс йылысь юöртöма тайö Регламент дорö 1 №-а содтöдын;

Государственнöй услуга босьтöм вылö юöр йöзöдсьö Коми Республикаса официальнöй порталын, Öтуввезын инпас <http://www.econom.rkomi.ru> (шыöдчысьлы юöртан материалъяс, гижан формаяс) да справочно-информационнöй правовöй системаясын.

2.1.2. Государственнöй услуга збыльмöдöм кузя юöр шыöдчысьöн босьтан пöрадок.

Шыöдчысьлöн эм право шыöдчыны Министерствоö босьтны юöр, кутшöм тшупöдын государственнöй услуга збыльмöдан (административнöй процедура вöчöм) сыöн сетöм документъясыс.

Кор шыöдчысь Министерствоö шыöдчö телефон пыр государственнöй услуга збыльмöдан пöрадок йылысь юöр босьтöм могысь, шыöдчысьлы вочавидзысь специалистлы, кодi кывкутö государственнöй услуга збыльмöдöмысь, колö висьтавны ассьыс ов, ним, вич, чин, юкöнлысь ним.

2.2. Государственнöй услуга збыльмöдан кад урчитсьö уджъяслöн сьöкыдлун да сетан материалъяслöн ыджда серти, но оз вермы лоны 15 календарнöй лунысь унджык. Гежöд случай дырйи государственнöй услуга збыльмöдан кадсö позьö нюжöдны министрöс вежысьöн – Уджöн веськöдланiнса начальникöн, но 15 календарнöй лунысь оз дырджык вылö.

2.3. Шыöдчысьöн сетöм да государственнöй услуга збыльмöдöм вылö колана документ лыддьöгсö вайöдöма содтöдъясын:

Удж видзöм кузя велöдан планъяс да велöдан уджтасъяс сöгласуйтöм йылысь шыöдчöмсö вайöдöма 2 №-а содтöдын;

удж видзöм кузя велöдан планъяс (2 экз.) вайöдöма 3 №-а содтöдын;

удж видзöм кузя велöдан уджтасъяс (2 экз.) вайöдöма 4 №-а содтöдын;

удж видзöм юкöнын уджалысь преподавательяс йылысь юöр вайöдöма 6 №-а содтöдын, а сiдзжö;

велöдöм вылö лицензии копия, велöдан уджтасъяслысь лыддьöг содтöмöн, мый серти велöдан организациялöн эм право велöдны.

2.4. Государственнöй услуга босьтысьяслы öчередьсö урчитöны документъяс воан кадпас серти.

2.5. Государственнöй услуга кутшöмкö кад вылö дугöдöм либö сетöмын öткажитöм вылö подулöн лоö тайö Регламентлöн 1.3. пунктын вайöдöм нормативно-правовöй актъяс киритöм либö сэтчö вежсьöмъяс, содтöдъяс пыртöм, а сiдзжö тайö Регламентлöн 2.3. пунктын индöм документ абу тырвыйö сетöм.

2.6. Государственнöй услуга збыльмöдан местаяс дорö корöмъяс: государственнöй услуга збыльмöдöм вылö колана жыръяс могмöдсьöны колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

Государственнöй услуга збыльмöдöмын участвуйтысь чина йöзлöн уджалан местаясö öшöдöны вывескаяс ов, ним, вич индöмöн.

Шыöдчысьясöс примитöм вылö местаясö пуктöны улöсъяс. Виччысян места лыдсö урчитöны збыль воысьяс серти да жырйын найöс меститны позянлун серти.

2.7. Государственнöй услуга збыльмöдöмысь мынтысьны оз ков.

**3. Административнöй процедураяс**

3.1. Административнöй процедура – государственнöй услуга збыльмöдöмö пырöны татшöм административнöй действиеяс да найöс збыльмöдан пöрадок:

гижöмöн шыöдчöм да сыкöд пуктöм документъяс примитöм да регистрируйтöм;

сетöм документъяс прöверитöм;

удж видзöм кузя велöдан планъяс да велöдан уджтасъяс сöгласуйтöм;

удж видзöм кузя сöгласуйтöм велöдан планъяссö да велöдан уджтасъяссö удж видзöм кузя сöгласуйтöм велöдан планъяс да велöдан уджтасъяс реестрын регистрируйтöм;

удж видзöм кузя сöгласуйтöм велöдан планъяс да велöдан уджтасъяс шыöдчысьлы мöдöдöм;

тайö Регламентлöн 1.3. пунктын вайöдöм удж видзöм кузя государственнöй нормативнöй корöмъяслы да тайö Регламентлöн 2.3. пунктлöн корöмъяслы документъяслöн лöсявтöмлун дырйи государственнöй услуга збыльмöдны кутшöмкö кад вылö дугöдöм, та йылысь шыöдчысьöс юöртöмöн;

коланаöдз лöсьöдöм документъяс абу сетöм дырйи государственнöй услуга збыльмöдны кутшöмкö кад вылö дугöдöм йылысь уведомление бöрын государственнöй услуга збыльмöдöмын öткажитöм.

Государственнöй услуга збыльмöдан блок-схема вайöдöма тайö Регламент дорö 5 №-а содтöдын.

3.1.1. Шыöдчöм да сыкöд пуктöм документъяс примитöм да регистрируйтöм.

Административнöй действие заводитöм вылö подулöн лоö шыöдчысьлöн Министерствоö воöм гижöмöн шыöдчöм.

Шыöдчысь ачыс либö дöвереннöй морт пыр либö пошта пыр сетö Министерствоö удж видзöм кузя велöдан планъяс да велöдан уджтасъяс сöгласуйтöм йылысь шыöдчöм да сетö документъяс, кутшöмъяс лöсялöны тайö Регламентлöн 1.3. пунктын вайöдöм удж видзöм кузя государственнöй нормативнöй корöмъяслы да тайö Регламентлöн 2.3. пунктлöн корöмъяслы.

Министерстволöн котыртан удж да государственнöй заказ иналан юкöнса чина морт:

примитö документъяс, регистрируйтö шыöдчöмсö Министерствоын примитöм делопроизводство правилöяс серти;

мöдöдö шыöдчысьлысь шыöдчöмсö да документъяссö Министерстволöн уджöн веськöдланiнын удж видзан государственнöй веськöдлан юкöнса (водзö – УВГВЮ) начальниклы.

Тайö пунктöн урчитöм действиеяс збыльмöдсьöны шыöдчыссянь документъяс воан лунö.

3.1.2. Сетöм документъяс видлалöм.

УВГВЮ-са чина морт прöверитö сетöм документъяссö:

- лöсялöны-ö тайö Регламентлöн 1.3. пунктын вайöдöм удж видзан государственнöй нормативнöй корöмъяслы;

- лöсялöны-ö тайö Регламентлöн 2.3. пунктлöн корöмъяслы.

Тайö пунктöн урчитöм действиеяс збыльмöдсьöны документъяс воан лунсянь 5 уджалан лунöн.

3.1.3. Удж видзöм кузя велöдан планъяс да велöдан уджтасъяс сöгласуйтöм.

Прöверкалöн бур помшуöм дырйи, удж видзöм кузя велöдан планъяссö да велöдан уджтасъяссö мöдöдöны министрöс вежысьлы – Удж видзан веськöдланiнса начальниклы сöгласуйтöм вылö (кор сiйö абу – министрöс медводдза вежысьлы).

Удж видзöм кузя министрöс вежысьöн сöгласуйтöм велöдан планъяс да велöдан уджтасъяс крепитсьöны Уджöн веськöдланiнса печатьöн да мöдöдсьöны УВГВЮ-ö.

Тайö пунктöн урчитöм действиеыс збыльмöдсьö сöгласуйтöм вылö документъяс сетан лунсянь 3 уджалан лунöн.

3.1.4. Удж видзöм кузя сöгласуйтöм велöдан планъяссö да велöдан уджтасъяссö удж видзöм кузя сöгласуйтöм велöдан планъяс да велöдан уджтасъяс реестрын регистрируйтöм.

Удж видзöм кузя велöдан планъяссö да велöдан уджтасъяссö, мый крепитöма печатьöн, регистрируйтö УВГВЮ-са чина морт Удж видзöм кузя сöгласуйтöм велöдан планъяс да велöдан уджтасъяс реестрын, мый оформитöны тайö Регламент дорö 7 №-а содтöд серти.

Тайö пунктöн урчитöм действиеыс збыльмöдсьö сöгласуйтöм велöдан планъяс да велöдан уджтасъяс УВГВЮ-ö воан лунö.

3.1.5. Удж видзöм кузя сöгласуйтöм велöдан планъяс да велöдан уджтасъяс мöдöдöм:

- удж видзöм кузя велöдан планъяслысь да велöдан уджтасъяслысь сöгласуйтöм öти экземплярсö мöдöдö шыöдчысьлы öтувъя юкöнса чина морт Министерствоын примитöм делопроизводство правилöяс серти;

- удж видзöм кузя велöдан планъяслысь да велöдан уджтасъяслысь сöгласуйтöм мöд экземплярсö кольöны УВГВЮ-ын.

Тайö пунктöн урчитöм действиеыс збыльмöдсьö сöгласуйтöм велöдан планъяс да велöдан уджтасъяс УВГВЮ-ö воан лунсянь 1 уджалан лунысь оз сёрджык.

3.1.6. Государственнöй услуга збыльмöдны кутшöмкö кад вылö дугöдöм.

Сэтшöм случай дырйи, кор документъясыс оз лöсявны тайö Регламентлöн 1.3. пунктын вайöдöм удж видзöм кузя государственнöй нормативнöй корöмъяслы да тайö Регламентлöн 2.3. пунктлöн корöмъяслы, сэки государственнöй услуга кутшöмкö кад вылö збыльмöдны дугöдсьö. Шыöдчысьлы мöдöдöны государственнöй услуга кутшöмкö кад вылö збыльмöдны дугöдöм йылысь гижöмöн уведомление наöн сетöм документъяссö колана выйöдз лöсьöдöм кузя пасйöгъясöн да вöзйöмъясöн. Пасйöгъяс лöсьöдан кадыс оз пыр государственнöй услуга збыльмöдан кадö.

Тайö пунктöн урчитöм действиеыс збыльмöдсьö УВГВЮ-ö документъяс воан лунсянь 3 уджалан лунысь оз дырджык.

3.1.8. Государственнöй услуга збыльмöдöмын öткажитöм.

Сэтшöм случай дырйи, кор государственнöй услуга кутшöмкö кад вылö збыльмöдны дугöдöм йылысь уведомлениеын индöм пасйöгъяссö абу бырöдöма либö кутшöмкö кад вылö збыльмöдны дугöдöм йылысь уведомление мöдöдан лунсянь 20 уджалан лунöн колана документъяссö абу сетöма, сэки шыöдчысьлы мöдöдöны государственнöй услуга збыльмöдöмын öткажитöм йылысь гижöмöн уведомление.

Тайö пунктöн урчитöм действиеыс збыльмöдсьö УВГВЮ-ö документъяс воан лунсянь 3 уджалан лунысь оз дырджык.

**4. Государственнöй услуга збыльмöдöм бöрся**

**видзöдан пöрадок да формаяс**

4.1. Тайö Регламентлöн положениеясö да мукöд нормативнöй правовöй актö, кутшöмъяс урчитöны государственнöй услуга збыльмöдöм дорö корöмъяс, УВГВЮ-са чина мортöн збыльмöдöм да кутчысьöм бöрся быдлунъя контроль нуöдö министрöс вежысь – Уджöн веськöдланiнса начальник.

4.2. Государственнöй услуга збыльмöдан тырвыйöлун да качество серти планöвöй прöверкаяссö нуöдöны кварталнас öтчыдысь оз тшöкыдджыка, непланöвöй прöверкаяссö нуöдöны услуга босьтысьлöн шыöдчöм (норасьöм) вылö подуласьöмöн.

4.3. Государственнöй услуга збыльмöдiгöн примитöм (вöчöм) решениеясысь да вöчöмторйысь (вöчтöмторйысь) чина йöз кывкутöны законодательство серти.

**5. Чина мортлöн вöчöмтор (вöчтöмтор), а сiдзжö государственнöй услуга збыльмöдiгöн сыöн примитöм решение обжалуйтан пöрадок**

5.1. Шыöдчысьлöн эм право ёрдöдз обжалуйтны государственнöй услуга збыльмöдiгöн примитöм (олöмö пöртöм) вöчöмтор (вöчтöмтор) да решениеяс.

5.2. Ёрдöдз обжалуйтны вермöны, кор государственнöй услугасö збыльмöдöны оз качественнöя либö государственнöй услугасö оз сетны.

5.3. Министерствоö воöм шыöдчöмсö (норасьöмсö) регистрируйтöны Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнöн Министерствоын примитöм делопроизводстволöн правилöяс серти да сылöн воан лунö либö мöд луннас сетсьö Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнса начальниклы водзвыв видлалöм вылö.

Котыртан удж да государственнöй заказ иналан юкöнса начальниклöн уджалан график:

выльлун – четверг: 9.00-сянь 17.30-öдз (пажын – 13.00-сянь 14.00-öдз;

пекнича: 9.00-сянь 16.00-öдз (пажын – 13.00-сянь 14.00-öдз).

Водзвыв видлалöм бöрын шыöдчöмсö (норасьöмсö) сетöны министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение, да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.4. Министерстволöн уджалысьясöн да чина йöзöн тайö Административнöй регламент торкалöм йылысь позьö юöртны <http://www.econom.rkomi.ru> электроннöй пошта пыр да 24-62-99 телефон пыр.

5.5. Шыöдчöм (норасьöм) видлалöмын öткажитöм вылö тырвыйö подув лыддьöг:

шыöдчöмын (норасьöмын) абу гижöма овмöс нуöдысь субъект йылысь юöрсö, кодi мöдöдö шыöдчöмсö, да пошта инпассö, мый серти колö сетны вочакыв;

шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

шыöдчöмсö (норасьöмсö) он вермы лыддьыны;

сэки, кор шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.6. Шыöдчöм (норасьöм) видлалöмын öткажитöм дырйи шыöдчысьöс юöртöны гижöмöн öткажитан помкасö индöмöн.

5.7. Шыöдчысьлöн шыöдчöм (норасьöм) мöдöдсьö министрлы.

5.8. Шыöдчöм (норасьöм) видлавсьö гижöмöн шыöдчöм регистрируйтан лунсянь комын календарнöй лунöн.

5.9. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.10. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.11. Шыöдчöм (норасьöм) видлалiгöн вöчöм да примитöм вöчöмторсö (вöчтöмторсö) да решениеяссö вермасны обжалуйтны ёрдын Россия Федерацияса арбитражнöй процессуальнöй законодательствоöн урчитöм кадколастö.

Удж видзöм кузя велöдан планъяс да

велöдан уджтасъяс сöгласуйтöм кузя

государственнöй услуга збыльмöдан

административнöй регламент дорö

1 №-а содтöд

Коми Республикаса экономика сöвмöдан министерстволöн инпас,

йитчан телефонъяс, Öтуввез-инпас йылысь

**ЮÖРЪЯС**

Коми Республикаса экономика сöвмöдан министерство.

Инпас: Интернациональнöй ул., 108 керка, Сыктывкар, Коми Республика, 167983.

Телефон: (8212) 21-45-08 (водзвежöс).

Государственнöй услуга збыльмöдöм кузя гражданалы консультация сетöм вылö телефонъяс: (8212) 24-67-40, 24-88-94.

Государственнöй услуга збыльмöдöм кузя консультация сетöм могысь (432 кабинет), а сiдзжö государственнöй услуга збыльмöдöмкöд йитчöм шыöдчöмъяс да документъяс примитöм вылö (514-515 кабинетъяс) уджаланног:

|  |  |
| --- | --- |
| выльлун – четверг:  |  9.00-17.30; |
| пекнича да праздникводзвывса лунъяс:пажын: |  9.00-16.00; 13.00 – 14.00. |

Пыран номеръяс йылысь, мыйöн пасйöма Коми Республикаса экономика сöвмöдан министерстволысь делопроизводство системаын государственнöй услуга збыльмöдöм кузя запросъяс, справкаяс вылö телефонъяс: (8212) 24-61-64.

Шыöдчöмъяс (норасьöмъяс) примитöм вöсна кывкутысьлöн телефон: - (8212) 24-62-99.

Министерстволöн Öтуввез-сайт инпас - www.econom.rkomi.ru.

Министерстволöн электроннöй пошта инпас: minek@rkomi.ru.

Государственнöй услуга сетöм вöсна кывкутысь чина йöзлöн реквизитъяс:

|  |  |  |
| --- | --- | --- |
| Чин | Телефон  | Электроннöй инпас  |
| Министрöс вежысь – Уджöн веськöдланiнса начальник | 20-13-84  | http://www.econom.rkomi.ru |
| Удж видзöмöн государственнöй веськöдланiнысь юкöнса начальник  | 24-67-40  | zuev@rkomi.ru  |
| Удж видзöмöн государственнöй веськöдланiнысь юкöнса чина морт  | 24-88-94 (тел/факс) | minek@rkomi.ru  |

Удж видзöм кузя велöдан планъяс да

велöдан уджтасъяс сöгласуйтöм кузя

государственнöй услуга збыльмöдан

административнöй регламент дорö

2 №-а содтöд

УДЖ ВИДЗÖМ КУЗЯ ВЕЛÖДАН ПЛАН ДА ВЕЛÖДАН УДЖТАС СÖГЛАСУЙТÖМ ВЫЛÖ ШЫÖДЧÖМ

 (гижöны организациялöн бланок вылын)

 Мöдöдам сöгласуйтöм вылö удж видзöм кузя велöдан план да велöдан уджтас.

 Тайö шыöдчöмын да сыкöд пуктöм документъясын индöм юöрлысь тырвыйöлунсö да збыльлунсö гарантируйтам.

 Содтöдыс \_\_\_\_\_\_\_\_\_\_\_\_\_\_\_\_ лист бок вылын \_\_\_\_\_\_\_\_\_\_\_\_\_\_\_ экз.

 Организацияса юрнуöдысь \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (О.Н.В., кырымпас, кадпас)

Удж видзöм кузя велöдан планъяс да

велöдан уджтасъяс сöгласуйтöм кузя

государственнöй услуга збыльмöдан

административнöй регламент дорö

3 №-а содтöд

 СÖГЛАСУЙТÖМА: ВЫНСЬÖДÖМА:

|  |  |
| --- | --- |
| КР экономика сöвмöдан министрöс вежысьУджöн веськöдланiнса начальникВишневский Ю.Л. | Директор\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(дженьыда организация-шыöдчысьлöн ним) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(кырымпас) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(кырымпас) |
| 200\_\_вося \_\_\_\_\_\_тöлысь «\_\_\_» лун | 200\_\_вося \_\_\_\_\_\_тöлысь «\_\_\_» лун |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(организация-шыöдчысьлöн ним)

Удж видзöм кузя велöдан план

 **Мог:** теоретическöй да практическöй тöдöмлунъяс выльмöдöм квалификация тшупöд дорö корöмъяссö кыпöдöмкöд да уджсикас серти могъяс решитан выль способъяслöн коланлункöд йитöдын.

**Велöдчысьяслöн категория**: \_\_\_\_№-а содтöд серти

 **Велöдчан форма**: очнöя, очно-заочнöя

 **Велöдчандыр:** дженьыд кадöн тематическöй велöдчöм \_\_\_\_\_\_часöдз.

 **Лöсялана велöдчöм йылысь документ сикас**: велöдчан учреждениеöн урчитöм образеца документ

|  |  |  |
| --- | --- | --- |
| Юкöдъяслöн, темаяслöн ним | Час лыд | Контро-лируйтанног |
| Ставыс | Лекцияяс | Практическöйзанятиеяс |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| СТАВЫС:  |  |  |  |  |

Удж видзöм кузя велöдан планъяс да

велöдан уджтасъяс сöгласуйтöм кузя

государственнöй услуга збыльмöдан

административнöй регламент дорö

4 №-а содтöд

 СÖГЛАСУЙТÖМА: ВЫНСЬÖДÖМА:

|  |  |
| --- | --- |
| КР экономика сöвмöдан министрöс вежысьУджöн веськöдланiнса начальникВишневский Ю.Л. | Директор\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(организация-шыöдчысьлöн дженьыд ним) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(кырымпас) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(кырымпас) |
| 200\_\_вося \_\_\_\_\_\_тöлысь «\_\_\_» лун | 200\_\_вося \_\_\_\_\_\_тöлысь «\_\_\_» лун |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(организация-шыöдчысьлöн ним)

Удж видзöм кузя велöдан уджтас

Мог: теоретическöй да практическöй тöдöмлунъяс выльмöдöм квалификация тшупöд дорö корöмъяссö кыпöдöмкöд да уджсикас серти могъяс решитан выль способъяслöн коланлункöд йитöдын.

Велöдчысьяслöн категория:\_\_\_ №-а содтöд серти;

 Велöдчан форма: очнöя, очно-заочнöя;

 Велöдчандыр: дженьыд кадöн тематическöй велöдчöм \_\_\_\_\_\_часöдз;

 Лöсялана велöдчöм йылысь документ сикас: велöдчан учреждениеöн урчитöм образеца документ;

Удж видзöм кузя велöдан планö пырысь юкöдъяслöн (темаяслöн) лыддьöг.

Удж видзöм кузя велöдан планъяс да

велöдан уджтасъяс сöгласуйтöм кузя

государственнöй услуга збыльмöдан

административнöй регламент дорö

5 №-а содтöд

 **Удж видзöм кузя велöдан планъяс да велöдан уджтасъяс сöгласуйтöм кузя государственнöй услуга збыльмöдан блок-схема**

|  |  |
| --- | --- |
| документъяс примитöм да гижöмöн шыöдчöм регистрируйтöм | исправитöм, тырмытöм документъяс сетöм |
| 2.3 пунктын индöм документъяслысь лöсяланлунсö прöверитöм | государственнöй услуга збыльмöдны кутшöмкö кад вылö дугöдöм да сетöм документъяслöн лöсявтöмлун йылысь юöртöм |
| удж видзöм кузя велöдан планъяс да велöдан уджтасъяс сöгласуйтöм | документъяс абу колана ногöдз вайöдöм дырйи государственнöй услуга збыльмöдöмын öткажитöм |
| Удж видзöм кузя сöгласуйтöм велöдан планъяслöн велöдан уджтасъяслöн реестрын регистрируйтöм |  |
| шыöдчысьлы удж видзöм кузя сöгласуйтöм велöдан планъяс да велöдан уджтасъяс мöдöдöм |  |

Удж видзöм кузя велöдан планъяс да

велöдан уджтасъяс сöгласуйтöм кузя

государственнöй услуга збыльмöдан

административнöй регламент дорö

6 №-а содтöд

**Велöдан юкöдув**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(организация-шыöдчысьлöн ним)

**«Удж видзöм» велöдан уджтас кузя педагогическöй уджалысьяс йылысь юöр**

|  |  |  |
| --- | --- | --- |
| д/в № | Велöдан план серти велöдан предметъяслöн ним | Педагогическöй уджалысьяс |
| Штатнöй расписание кузя О.Н.В., чин | Уджсикасö велöдан кутшöм учреждение помалöма, диплом серти специальносьт | Учёнöй степень да учёнöй (почёт) ним | Педагогикаын уджалан стаж | Медшöр удж места, чин | Уджалан условиеяс (штат серти, öтув уджалысь) |
| ставыс | с.л. велöдан предметъ-яс кузя |
| 1 | 2 | 3 | 4 | 5 | 6 | 7 | 8 | 9 |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |

 П.М.

 Директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (организация-шыöдчысьлöн дженьыд ним) (кырымпас) (О.Н.В.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Удж видзöм кузя велöдан планъяс да

велöдан уджтасъяс сöгласуйтöм кузя

государственнöй услуга збыльмöдан

административнöй регламент дорö

7 №-а содтöд

**«Удж видзöм» велöдан уджтасъяс кузя велöдöм вылö лицензияа велöдысь организацияяс кузя**

**организацияясса уджалысьяслöн удж видзöм кузя сöгласуйтöм велöдан планъяслöн да велöдан уджтасъяслöн**

**реестр**

|  |  |  |  |  |  |  |
| --- | --- | --- | --- | --- | --- | --- |
| д/в № | Велöдысь организация-лöн ним да юрнуöдысь-лöн О.Н.В. | Государственнöй услуга збыльмöдöм вылö документъяс воан кадпас да номер | Пошта инпас, тел., факс, эл. пошта | Велöдöм вылö лицензия йылысь юöр | Сöгласуйтöм велöдан планъяс да уджтасъяс йылысь юöр | Содтöд |
| Серия, №, да кутшöм орган сетiс лицензиясö | Лицензия сетан кадпас | Лицензиялöн вын помасян кадпас | Содтöдын велöдан уджтаслöн эмлун | Велöдчысьлöн медуна лыд (во чöж серти) | Велöдан планъяс (велöдчысьяслöн категория\*, сöгласуйтан кадпас да кодi сöгласуйтiс) | Уджтасъяс (велöдчысьяслöн категория\*, сöгласуйтан кадпас) |
| **1**  | **2**  | **3**  | **4**  | **5**  | **6**  | **7**  | **8**  | **9**  | **10**  | **11**  | **12**  |

--------------------------------

\* 10 да 11 графаясын велöдчысьяслысь категорияяссö индöны лыдпасъясöн 1-сянь 9-öдз велöдан планъяс да уджтасъяс лыддьöг серти.

Вудж. Кузнецова Н.А., 20 743 пас